title: Padomes Lēmums 2011/133/KĀDP ( 2011. gada 21. februāris ) par to, lai parakstītu un noslēgtu Nolīgumu starp Eiropas Savienību un Melnkalni, ar ko izveido sistēmu Melnkalnes dalībai Eiropas Savienības krīžu pārvarēšanas operācijās#Nolīgums starp Eiropas Savienību un Melnkalni, ar ko izveido sistēmu Melnkalnes dalībai Eiropas Savienības krīžu pārvarēšanas operācijās

text:
               2.3.2011

               LV

               Eiropas Savienības Oficiālais Vēstnesis

               L 57/1

         PADOMES LĒMUMS 2011/133/KĀDP
   (2011. gada 21. februāris)
   par to, lai parakstītu un noslēgtu Nolīgumu starp Eiropas Savienību un Melnkalni, ar ko izveido sistēmu Melnkalnes dalībai Eiropas Savienības krīžu pārvarēšanas operācijās
   EIROPAS SAVIENĪBAS PADOME,
   ņemot vērā Līgumu par Eiropas Savienību, jo īpaši tā 37. pantu, un Līgumu par Eiropas Savienības darbību, jo īpaši tā 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos (“AP”) priekšlikumu,
   tā kā:

               (1)

               Nosacījumi par trešo valstu dalību Eiropas Savienības krīžu pārvarēšanas operācijās būtu jānosaka nolīgumā, ar ko izveido sistēmu šādai iespējamai turpmākai dalībai, nevis jāizstrādā katrai operācijai atsevišķi.

               (2)

               Pēc tam, kad Padome 2010. gada 26. aprīlī pieņēma lēmumu, ar kuru pilnvaroja sākt sarunas, AP īstenoja sarunas par Nolīgumu starp Eiropas Savienību un Melnkalni, ar ko izveido sistēmu Melnkalnes dalībai Eiropas Savienības krīžu pārvarēšanas operācijās (“nolīgums”).

               (3)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā ir apstiprināts Nolīgums starp Eiropas Savienību un Melnkalni, lai izveidotu sistēmu Melnkalnes dalībai Eiropas Savienības krīžu pārvarēšanas operācijās (“nolīgums”).
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots iecelt personu vai personas, kas tiesīgas parakstīt nolīgumu, lai tas kļūtu saistošs Savienībai.
   3. pants
   Nolīgumu piemēro provizoriski no tā parakstīšanas dienas, kamēr nav pabeigtas procedūras tā noslēgšanai (1).
   4. pants
   Padomes priekšsēdētājs Savienības vārdā sniedz nolīguma 16. panta 1. punktā paredzēto paziņojumu.
   5. pants
   Šis lēmums stājas spēkā tā pieņemšanas dienā.

      Briselē, 2011. gada 21. februārī

            Padomes vārdā –

            priekšsēdētāja

         C. ASHTON

      (1)  Nolīguma parakstīšanas datumu Padomes Ģenerālsekretariāts publicēs Eiropas Savienības
      Oficiālajā Vēstnesī.

      TULKOJUMS
      NOLĪGUMS
      starp Eiropas Savienību un Melnkalni, ar ko izveido sistēmu Melnkalnes dalībai Eiropas Savienības krīžu pārvarēšanas operācijās
      EIROPAS SAVIENĪBA,
      no vienas puses, un
      MELNKALNE,
      no otras puses,
      turpmāk “Puses”,
      tā kā:
      Eiropas Savienība (ES) var nolemt veikt darbības krīžu pārvarēšanas jomā.
      ES izlems, vai ES krīžu pārvarēšanas operācijā aicināt piedalīties trešās valstis.
      Nosacījumi par Melnkalnes dalību ES krīžu pārvarēšanas operācijās būtu jānosaka nolīgumā, ar ko izveido sistēmu šādai iespējamai turpmākai dalībai, nevis jāizstrādā katrai operācijai atsevišķi.
      Tādam nolīgumam nebūtu jāskar ES lēmumu pieņemšanas autonomija, kā arī tam nevajadzētu skart to, ka Melnkalne katru lēmumu piedalīties ES krīžu pārvarēšanas operācijās izvērtē atsevišķi.
      Tādam nolīgumam būtu jāattiecas tikai uz turpmākām ES krīžu pārvarēšanas operācijām, un tam nebūtu jāskar nekādi spēkā esošie nolīgumi, kas regulē Melnkalnes dalību jau izvērstās ES krīžu pārvarēšanas operācijās,
      IR VIENOJUŠĀS PAR TURPMĀKO.
      I   IEDAĻA

         VISPĀRĪGI NOTEIKUMI

      1. pants
      Lēmumi par piedalīšanos
      1.   Pēc Eiropas Savienības (ES) lēmuma aicināt Melnkalni piedalīties ES krīžu pārvarēšanas operācijā un pēc tam, kad Melnkalne ir nolēmusi tajā piedalīties, Melnkalne sniedz ES informāciju par savu piedāvāto ieguldījumu.
      2.   ES Melnkalnes piedāvāto ieguldījumu izvērtē, apspriežoties ar Melnkalni.
      3.   ES, cik ātri vien iespējams, sniedz Melnkalnei informāciju par iespējamo iemaksu operācijas kopējo izmaksu finansēšanā, lai palīdzētu Melnkalnei izstrādāt savu piedāvājumu.
      4.   ES vēstulē paziņo Melnkalnei par minētās novērtēšanas iznākumu, lai nodrošinātu Melnkalnes dalību saskaņā ar šo nolīgumu.
      2. pants
      Sistēma
      1.   Melnkalne pievienojas Padomes lēmumam, ar ko Eiropas Savienības Padome nolemj, ka ES veiks krīžu pārvarēšanas operāciju, kā arī jebkuram citam lēmumam, kuru saskaņā ar šā nolīguma noteikumiem un jebkuriem nepieciešamiem īstenošanas pasākumiem Eiropas Savienības Padome pieņem, lai pagarinātu ES krīžu pārvarēšanas operācijas termiņu.
      2.   Melnkalnes dalība ES krīžu pārvarēšanas operācijā neskar ES lēmumu pieņemšanas autonomiju.
      3. pants
      Personāla un bruņoto spēku statuss
      1.   Tā personāla statusu, ko norīko ES krīžu civilas pārvarēšanas operācijas darbā, un/vai to bruņoto spēku statusu, ko Melnkalne nosūta uz ES krīžu militāras pārvarēšanas operāciju, reglamentē Eiropas Savienības un valsts(-u), kurā(-ās) operāciju veic, nolīgums par misijas/bruņoto spēku statusu, ja tāds pastāv.
      2.   Tā personāla statusu, ko nosūta uz štābu vai uz komandgrupām, kas atrodas ārpus valsts(-īm), kurā(-ās) notiek ES krīžu pārvarēšanas operācija, reglamentē noteikumi, par ko vienojušies attiecīgie štābi un komandgrupas, un Melnkalne.
      3.   Neskarot 1. punktā minēto nolīgumu par misijas / bruņoto spēku statusu, personāls, kas piedalās ES krīžu pārvarēšanas operācijā, paliek Melnkalnes jurisdikcijā.
      4.   Melnkalne ir atbildīga par to visu prasību izskatīšanu, kas saistītas ar dalību ES krīžu pārvarēšanas operācijā un ko iesniedz tās personāls, vai kas attiecas uz tās personālu. Melnkalne ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu pret jebkuru tās personāla pārstāvi saskaņā ar tās normatīvajiem aktiem. Šā nolīguma pielikumā pievienots šādas deklarācijas paraugs.
      5.   Puses vienojas atteikties no visām prasībām, izņemot līgumiskas prasības, vienai pret otru par kaitējumu vai zaudējumiem, kas nodarīti vienai vai otrai Pusei piederošam / tās rīcībā esošam īpašumam, vai šāda īpašuma iznīcināšanu vai par vienas vai otras Puses personāla ievainošanu vai nāves gadījumiem, kas notikusi, pildot to oficiālos pienākumus saistībā ar šajā nolīgumā paredzētajām darbībām, izņemot rupjas nolaidības vai tīša noteikumu pārkāpuma gadījumā.
      6.   Melnkalne apņemas nākt klajā ar deklarāciju par atteikšanos no prasībām pret jebkuru valsti, kas piedalās ES krīžu pārvarēšanas operācijā, kurā piedalās Melnkalne, un apņemas to darīt no šā nolīguma parakstīšanas brīža.
      7.   ES apņemas nodrošināt, ka tās dalībvalstis nāk klajā ar deklarāciju par atteikšanos no prasībām attiecībā uz jebkuru turpmāku Melnkalnes piedalīšanos ES krīžu pārvarēšanas operācijā, un apņemas to darīt, parakstot šo nolīgumu.
      4. pants
      Klasificēta informācija
      Saistībā ar ES krīžu pārvarēšanas operācijām piemēro Nolīgumu starp Melnkalnes valdību un ES par klasificētas informācijas drošību, ko noslēdza Briselē 2010. gada 13. septembrī.
      II   IEDAĻA

         NOTEIKUMI PAR DALĪBU KRĪŽU CIVILAS PĀRVARĒŠANAS OPERĀCIJĀS

      5. pants
      Personāls, ko norīko uz ES krīžu civilas pārvarēšanas operāciju
      1.   Melnkalne nodrošina, ka personāls, ko tā norīko uz ES krīžu civilas pārvarēšanas operāciju, veic savus pienākumus saskaņā ar:

                  a)

                  Padomes lēmumu un tā turpmākiem grozījumiem, kā minēts 2. panta 1. punktā;

                  b)

                  operācijas plānu;

                  c)

                  īstenošanas pasākumiem.

            2.   Melnkalne laikus informē ES krīžu civilas pārvarēšanas operācijas misijas vadītāju (turpmāk “misijas vadītājs”) un Savienības Augsto pārstāvi ārlietās un drošības politikas jautājumos (turpmāk “AP”) par visām pārmaiņām saistībā ar savu ieguldījumu ES krīžu civilas pārvarēšanas operācijā.
      3.   Kompetenta Melnkalnes iestāde personālam, ko norīko ES krīžu civilas pārvarēšanas operācijas darbā, veic medicīnisko pārbaudi, vakcināciju un izsniedz izziņu, kas apliecina dienestam derīgu veselības stāvokli. Personāls, ko norīko ES krīžu civilas pārvarēšanas operācijas darbā, uzrāda minētās izziņas kopiju.
      6. pants
      Komandķēde
      1.   Melnkalnes norīkotais personāls veic savus pienākumus un darbojas vienīgi ES krīžu civilas pārvarēšanas operācijas interesēs.
      2.   Viss personāls paliek pilnīgā savas valsts iestāžu pakļautībā.
      3.   Valsts iestādes nodod operatīvo kontroli ES.
      4.   Misijas vadītājs uzņemas atbildību un īsteno misijas vadību un kontroli ES krīžu civilas pārvarēšanas operācijas vietā.
      5.   Misijas vadītājs vada ES krīžu civilas pārvarēšanas operāciju un uzņemas organizēt tās ikdienas vadību.
      6.   Melnkalnei ir tādas pašas tiesības un pienākumi attiecībā uz operatīvo ikdienas vadību kā ES dalībvalstīm, kas piedalās operācijā, saskaņā ar 2. panta 1. punktā minētajiem juridiskajiem instrumentiem.
      7.   Misijas vadītājs ir atbildīgs par ES krīžu civilas pārvarēšanas operācijas personāla disciplīnas kontroli. Vajadzības gadījumā disciplinārlietu ierosina attiecīgā valsts iestāde.
      8.   Melnkalne ieceļ valsts kontingenta kontaktpunktu (“VKK”), kas pārstāv tās valsts kontingentu operācijas laikā. VKK sniedz misijas vadītājam ziņojumus par attiecīgās valsts jautājumiem un ir atbildīgs par operācijas kontingenta ikdienas disciplīnu.
      9.   Lēmumu izbeigt operāciju pieņem ES pēc apspriešanās ar Melnkalni, ja Melnkalne ES krīžu civilas pārvarēšanas operācijas izbeigšanas dienā joprojām tajā piedalās.
      7. pants
      Finansiālie aspekti
      1.   Neskarot 8. pantu, Melnkalne uzņemas visas izmaksas, kas saistītas ar tās dalību operācijā, izņemot tās darbības izdevumus, kā paredzēts operācijas darbības budžetā.
      2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts(-īm), kurā(-ās) veic operāciju, Melnkalne gadījumos, kad ir konstatēta tās atbildība, izmaksā kompensāciju saskaņā ar nosacījumiem, kas paredzēti nolīgumā par misijas statusu, kurš minēts 3. panta 1. punktā.
      8. pants
      Iemaksa darbības budžetā
      1.   Melnkalne piedalās ES krīžu civilas pārvarēšanas operācijas darbības budžeta finansēšanā.
      2.   Melnkalnes iemaksu ES krīžu civilas pārvarēšanās operācijas darbības budžetā aprēķina, pamatojoties uz vienu no turpmāk norādītajām formulām, izvēloties to formulu, kuras summa ir mazāka:

                  a)

                  tā atsauces summas daļa, kas proporcionāli atbilst Melnkalnes NKI attiecībai pret visu to valstu NKI kopsummu, kuras veic iemaksas operācijas darbības budžetā; vai

                  b)

                  tā darbības budžeta atsauces summas daļa, kas proporcionāli atbilst operācijā iesaistītā Melnkalnes personāla locekļu skaita attiecībai pret visu to valstu personāla locekļu skaitu, kuras piedalās operācijā.

            3.   Neatkarīgi no 1. un 2. punkta Melnkalne nepiedalās ES dalībvalstu personāla dienas naudas finansēšanā.
      4.   Neatkarīgi no 1. punkta ES Melnkalni principā atbrīvo no finanšu iemaksām konkrētā ES krīžu civilas pārvarēšanas operācijā, ja:

                  a)

                  ES nolemj, ka Melnkalne sniedz svarīgu ieguldījumu, kas ir būtisks faktors operācijas sekmīgai darbībai; vai

                  b)

                  Melnkalnes NKI uz vienu iedzīvotāju nepārsniedz jebkuras ES dalībvalsts NKI uz vienu iedzīvotāju.

            5.   Misijas vadītājs un Melnkalnes attiecīgais administratīvais dienests paraksta vienošanos par noteikumiem attiecībā uz Melnkalnes iemaksām ES krīžu civilas pārvarēšanas operācijas darbības budžetā. Tajā inter alia ietver noteikumus par:

                  a)

                  attiecīgo summu;

                  b)

                  finanšu ieguldījuma maksāšanas kārtību;

                  c)

                  revīzijas procedūru.

            III   IEDAĻA

         NOTEIKUMI PAR DALĪBU KRĪŽU MILITĀRAS PĀRVARĒŠANAS OPERĀCIJĀS

      9. pants
      Dalība ES krīžu militāras pārvarēšanas operācijās
      1.   Melnkalne nodrošina to, ka tās bruņotie spēki un personāls, kas piedalās ES krīžu militāras pārvarēšanas operācijā, veic savus pienākumus saskaņā ar:

                  a)

                  Padomes lēmumu un tā turpmākiem grozījumiem, kā norādīts 2. panta 1. punktā;

                  b)

                  operācijas plānu;

                  c)

                  īstenošanas pasākumiem.

            2.   Melnkalnes norīkotais personāls veic pienākumus un darbojas vienīgi ES krīžu militāras pārvarēšanas operācijas interesēs.
      3.   Melnkalne laikus informē ES operācijas komandieri par jebkurām pārmaiņām attiecībā uz savu dalību operācijā.
      10. pants
      Komandķēde
      1.   Visi bruņotie spēki un personāls, kas piedalās ES krīžu militāras pārvarēšanas operācijā, paliek pilnīgā savas valsts iestāžu pakļautībā.
      2.   Valsts iestādes nodod savu bruņoto spēku un personāla operatīvo un taktisko vadību un/vai kontroli ES operācijas komandierim, kurš ir tiesīgs savas pilnvaras deleģēt.
      3.   Melnkalnei ir tādas pašas tiesības un pienākumi attiecībā uz operatīvo ikdienas vadību kā ES dalībvalstīm, kas piedalās operācijā.
      4.   ES operācijas komandieris pēc apspriešanās ar Melnkalni var jebkurā laikā pieprasīt Melnkalnes dalības atsaukšanu.
      5.   Melnkalne ieceļ vecāko militāro pārstāvi (“VMP”), kas pārstāv tās valsts kontingentu ES krīžu militāras pārvarēšanas operācijā. VMP apspriežas ar ES spēku komandieri par visiem jautājumiem, kas skar operāciju, un ir atbildīgs par Melnkalnes kontingenta ikdienas disciplīnu.
      11. pants
      Finansiālie aspekti
      1.   Neskarot 12. pantu, Melnkalne uzņemas visas izmaksas, kas saistītas ar tās līdzdalību operācijā, izņemot tās izmaksas, ko sedz no kopējā finansējuma, kā paredzēts 2. panta 1. punktā minētajos juridiskajos instrumentos, kā arī Padomes Lēmumā 2008/975/KĀDP (2008. gada 18. decembris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena) (1).
      2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts(-īm), kurā(-ās) veic operāciju, Melnkalne gadījumos, kad ir konstatēta tās atbildība, izmaksā kompensāciju saskaņā ar nosacījumiem, kas paredzēti piemērojamā nolīgumā par spēku statusu, kas minēts 3. panta 1. punktā.
      12. pants
      Iemaksa kopējo izmaksu finansējumā
      1.   Melnkalne piedalās ES krīžu militāras pārvarēšanas operācijas kopējo izmaksu finansēšanā.
      2.   Melnkalnes iemaksu kopējās izmaksās aprēķina, pamatojoties uz vienu no turpmāk norādītajām formulām, izvēloties to formulu, kuras summa ir mazāka:

                  a)

                  tā kopējo izmaksu daļa, kas proporcionāli atbilst Melnkalnes NKI attiecībai pret visu to valstu NKI kopsummu, kuras veic iemaksas operācijas kopējās izmaksās; vai

                  b)

                  tā kopējo izmaksu daļa, kas proporcionāli atbilst operācijā iesaistītā Melnkalnes personāla locekļu skaita attiecībai pret visu to valstu personāla locekļu skaitu, kuras piedalās operācijā.

            Ja izmanto pirmās daļas b) apakšpunktā minēto formulu un Melnkalne nosūta personālu tikai uz operācijas vai bruņoto spēku štābu, izmanto tās personāla locekļu skaita attiecību pret attiecīgā štāba personāla locekļu kopskaitu. Pārējos gadījumos izmanto visu Melnkalnes nosūtītā personāla locekļu skaita attiecību pret visa operācijas personāla locekļu kopskaitu.
      3.   Neatkarīgi no 1. punkta ES Melnkalni principā atbrīvo no iemaksām kopējo izmaksu finansēšanā konkrētā ES krīžu militāras pārvarēšanas operācijā, ja:

                  a)

                  ES nolemj, ka Melnkalne sniedz svarīgu ieguldījumu līdzekļos un/vai spējās, kas ir būtiski faktori operācijas sekmīgai darbībai; vai

                  b)

                  Melnkalnes NKI uz vienu iedzīvotāju nepārsniedz jebkuras ES dalībvalsts NKI uz vienu iedzīvotāju.

            Noslēdz vienošanos ar administratoru, kas paredzēts Lēmumā 2008/975/KĀDP, un kompetentām administratīvām iestādēm Melnkalnē. Tajā inter alia ietver noteikumus par:

                  a)

                  attiecīgo summu;

                  b)

                  finanšu ieguldījuma maksāšanas kārtību;

                  c)

                  revīzijas procedūru.

            IV   IEDAĻA

         NOBEIGUMA NOTEIKUMI

      13. pants
      Nolīguma īstenošanas pasākumi
      Neskarot 8. panta 5. punktu un 12. panta 4. punktu, AP un Melnkalnes attiecīgās iestādes vienojas par tehniskiem un administratīviem pasākumiem, kas vajadzīgi, lai īstenotu šo nolīgumu.
      14. pants
      Noteikumu neievērošana
      Ja kāda no Pusēm neievēro savas saistības, kas noteiktas nolīgumā, otrai Pusei ir tiesības izbeigt šā nolīguma darbību, par to nosūtot rakstisku paziņojumu vienu mēnesi iepriekš.
      15. pants
      Domstarpību izšķiršana
      Domstarpības par šā nolīguma interpretāciju vai piemērošanu Puses izšķir ar diplomātiskiem līdzekļiem.
      16. pants
      Stāšanās spēkā
      1.   Šis nolīgums stājas spēkā pirmā mēneša pirmajā dienā pēc tam, kad Puses paziņojušas viena otrai par to, ka ir pabeigtas iekšējās juridiskās procedūras, kas vajadzīgas, lai tas stātos spēkā.
      2.   Šo nolīgumu provizoriski piemēro no tā parakstīšanas dienas.
      3.   Šo nolīgumu regulāri pārskata.
      4.   Šo nolīgumu var grozīt, pamatojoties uz Pušu savstarpēju rakstisku vienošanos.
      5.   Šo nolīgumu kāda no Pusēm var denonsēt, rakstiski paziņojot par denonsēšanu otrai Pusei. Šāda denonsēšana stājas spēkā sešus mēnešus pēc tam, kad otra Puse ir saņēmusi paziņojumu par denonsēšanu.

         Briselē, divtūkstoš vienpadsmitā gada divdesmit otrajā februārī, divos eksemplāros angļu valodā.

               Eiropas Savienības vārdā –

               Melnkalnes vārdā –

         (1)  OV L 345, 23.12.2008., 96. lpp.

         DEKLARĀCIJU TEKSTS

            ES DALĪBVALSTU DEKLARĀCIJAS TEKSTS:

         “ES dalībvalstis, kas piemēro ES Padomes lēmumu par ES krīžu pārvarēšanas operāciju, kurā piedalās Melnkalne, centīsies, ciktāl pieļauj to iekšējā tiesību sistēma, cik vien iespējams atteikties no prasībām pret Melnkalni to personāla ievainošanas vai nāves gadījumā vai gadījumā, ja tām ir radīti zaudējumi vai bojāts to īpašums, ko izmanto ES krīžu pārvarēšanas operācijas darbībai, ja šāds ievainojums, nāve, zaudējums vai bojājums:

                     —

                     radies Melnkalnes personāla darbības dēļ, pildot pienākumus saistībā ar ES krīžu pārvarēšanas operāciju, izņemot rupjas nolaidības vai tīša noteikumu pārkāpuma gadījumā, vai

                     —

                     radies, izmantojot jebkādu īpašumu, kas pieder Melnkalnei, ja šis īpašums ir izmantots saistībā ar operāciju, izņemot gadījumus, kad ES krīžu pārvarēšanas operācijas Melnkalnes personāls, kas izmanto šo īpašumu, ir vainojams rupjā nolaidībā vai tīšā noteikumu pārkāpumā.”

            MELNKALNES DEKLARĀCIJAS TEKSTS:

         “Melnkalne, tai piemērojot ES Padomes lēmumu rīcībā par ES krīžu pārvarēšanas operāciju, centīsies, ciktāl pieļauj tās iekšējā tiesību sistēma, cik vien iespējams atteikties no prasībām pret jebkuru citu valsti, kas iesaistīta ES krīžu pārvarēšanas operācijā, Melnkalnes personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīžu pārvarēšanas operācijas darbībai, ja šāds ievainojums, nāve, zaudējums vai bojājums:

                     —

                     radies personāla darbības dēļ, pildot pienākumus saistībā ar ES krīžu vadības operāciju, izņemot rupjas nolaidības vai tīša noteikumu pārkāpuma gadījumā, vai

                     —

                     radies, izmantojot jebkādu īpašumu, kas pieder valstīm, kuras piedalās ES krīžu pārvarēšanas operācijā, ja šis īpašums ir izmantots saistībā ar operāciju, izņemot gadījumus, kad ES krīžu pārvarēšanas operācijas personāls, kas izmanto šo īpašumu, ir vainojams rupjā nolaidībā vai tīšā pārkāpumā.”


title: 2011/582/ES: Eiropas Parlamenta Lēmums ( 2011. gada 10. maijs ) par Eiropas Narkotiku un narkomānijas uzraudzības centra 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Eiropas Narkotiku un narkomānijas uzraudzības centra 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/167

         EIROPAS PARLAMENTA LĒMUMS
   (2011. gada 10. maijs)
   par Eiropas Narkotiku un narkomānijas uzraudzības centra 2009. finanšu gada budžeta izpildes apstiprināšanu
   (2011/582/ES)
   EIROPAS PARLAMENTS,

               —

               ņemot vērā Eiropas Narkotiku un narkomānijas uzraudzības centra 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2009. finanšu gada pārskatiem, ar Centra atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (3) un jo īpaši tās 15. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0120/2011),

               1.

               sniedz Eiropas Narkotiku un narkomānijas uzraudzības centra direktoram apstiprinājumu par Centra 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 162. lpp.

      (2)  OV L 248, 16.9.2002., 1. lpp.

      (3)  OV L 376, 27.12.2006., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Eiropas Narkotiku un narkomānijas uzraudzības centra 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Narkotiku un narkomānijas uzraudzības centra 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2009. finanšu gada pārskatiem, ar Centra atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (3) un jo īpaši tās 15. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0120/2011),

                  A.

                  tā kā Revīzijas palāta norādīja, ka tā ir guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2010. gada 5. maijā Parlaments sniedza Eiropas Narkotiku un narkomānijas uzraudzības centra direktoram apstiprinājumu par Centra 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              uzsvēra, ka ir svarīgi, lai Centrs, plānojot savu turpmāko darbību, noteiktu SMART mērķus un RACER rādītājus, saskaņā ar kuriem varētu novērtēt savu darbību,

                              —

                              atzīmēja, ka Centrs 2008. gada pārskatos ir uzrādījis ienākumus no procentiem EUR 107 591,31 apmērā,

                              —

                              izteica Centram atzinību par tā ciešo sadarbību ar Eiropas Jūras drošības aģentūru, kas arī atrodas Lisabonā, un par to, ka Centrs un minētā aģentūra ir darbojušies tajās pašās ēkās un kopīgi izmantojuši infrastruktūru un pakalpojumus, kā arī norādīja, ka Centram pārvākšanās uz jaunajām telpām paredzēta 2009. gada trešajā ceturksnī;

                  C.

                  tā kā Centra 2009. gada budžets bija EUR 14 720 000, t. i., par 2,25 % mazāks nekā 2008. finanšu gadā,

                  1.

                  ar gandarījumu konstatē, ka Revīzijas palāta ir guvusi pamatotu pārliecību par to, ka Centra gada pārskati par 2009. finanšu gadu visos būtiskajos aspektos ir ticami un ka tajos atspoguļotie darījumi kopumā ir likumīgi un pareizi;

         Darbība

                  2.

                  atzinīgi vērtē Centra iniciatīvu izmantot datorizētu informācijas apkopošanas un apmaiņas tīklu – Eiropas Informācijas tīklu par narkotikām un narkomāniju; norāda, ka šis tīkls savstarpēji savieno valstu narkotiku informācijas tīklus, specializētos centrus dalībvalstīs un to starptautisko organizāciju informācijas sistēmas, kuras sadarbojas ar Centru;

                  3.

                  norāda, ka Centrs ir uzdevis papildu štata darbiniekam, kas strādā pilnu darba dienu, uzlabot plānošanas un uzraudzības sistēmu un izstrādāt vajadzīgos rādītājus;

                  4.

                  aicina Centru apsvērt iespēju ieviest Ganta diagrammu visu tā pamatdarbību plānošanai, lai varētu ātri noteikt, cik daudz laika katrs darbinieks pavada, strādājot pie konkrēta projekta, un mudināt izmantot uz gūtajiem rezultātiem vērstu pieeju;

                  5.

                  pauž gandarījumu par to, ka Centrs Revīzijas palātas 2009. gada ziņojumam pievienotajā tabulā ir salīdzinājis 2009. gada un 2008. gada darbību, kas ļauj budžeta izpildes apstiprinātājiestādei efektīvāk izvērtēt tā darbību pa gadiem; norāda, ka ir palielinājies Centra tematisko izdevumu un īsu politikas pārskatu skaits;

                  6.

                  norāda, ka Centra budžeta izpildes apstiprināšanas pamatā turpmāk jābūt tā darbības rezultātiem, kas gūti visa gada garumā;

         Apropriāciju pārnešana

                  7.

                  aicina Centru iespējamo pārnesumu analīzei izstrādāt vajadzīgos norādījumus un procedūras, lai līdz minimumam samazinātu tādu pārnesto apropriāciju apjomu, kas vajadzīgs vēl nesamaksāto attiecīgā gada saistību segšanai; norāda arī, cik svarīgi Centram uzlabot darbības plānošanu un uzraudzību, lai ierobežotu pārnesumu skaitu; šajā sakarībā norāda – Revīzijas palāta konstatēja, ka no 2009. gada apropriācijām II sadaļā “Administratīvie izdevumi” Centrs pārnesa uz nākamo gadu EUR 339 000 (26 %), no kurām EUR 250 000 atbilda saistībām bez maksājumiem, galvenokārt par darbībām, kas saistītas ar 2010. gadu;

         Naudas līdzekļu pārvaldība

                  8.

                  atzinīgi vērtē to, ka Centrs vēl vairāk ir uzlabojis ikgadējās prognozes, lai noteiktu vajadzību pēc naudas līdzekļiem; norāda, ka šīs prognozes tiek regulāri atjauninātas un iesniegtas attiecīgajiem Komisijas dienestiem un ar tām ik ceturksni pamato pieprasījumu, lai saņemtu ES piešķirtās ikgadējās subsīdijas kārtējo daļu;

                  9.

                  prasa paskaidrot noteikumus, kurus piemēro piešķirtiem iekšējiem ieņēmumiem, ņemot vērā jautājumus, kas radās pēc Tulkošanas centra uzkrātā pārpalikuma daļējas atmaksas Centram; pieņem zināšanai Centra atbildi, kurā norādīts, ka tādas pašas problēmas ir vairākām aģentūrām; ierosina turpmāk izstrādāt vienotu pieeju šādām horizontālajām problēmām;

         Cilvēkresursi

                  10.

                  aicina Centru arī turpmāk nodrošināt apstiprinātās personāla novērtēšanas procedūras saskaņotu piemērošanu, sniedzot pienācīgu informāciju un norādījumus atbildīgajiem darbiniekiem un amatpersonām;

         Iekšējā revīzija

                  11.

                  atzinīgi vērtē Centra ierosmi sniegt budžeta izpildes apstiprinātājiestādei Iekšējās revīzijas dienesta (IRD) iekšējās revīzijas gada pārskatu par Centra darbību; uzskata to par pārredzamības apliecinājumu un paraugprakses piemēru, kas būtu jāpārņem pārējām aģentūrām;

                  12.

                  ņem vērā to, ka 2009. gadā IRD veica dotāciju pārvaldīšanas revīziju, lai Centra direktors varētu pienācīgi pārliecināties par iekšējās kontroles sistēmas atbilstību un efektivitāti, piemērojot to dotāciju pārvaldīšanai Centrā; šajā sakarībā norāda, ka IRD atklāja nepilnības, pārbaudot, kā Centrs ievēro pašreizējās Komisijas vadlīnijas attiecībā uz dotāciju nolīgumiem, tam īstenojot dotāciju nolīgumu un ziņojot par dotāciju izlietojumu; tomēr atzinīgi vērtē Centra pozitīvo veikumu un neatslābstošos centienus izveidot un nodrošināt dotāciju piešķiršanas procedūru kvalitātes pārvaldību ar mērķi panākt finansēto darbību un dotāciju administratīvās un finanšu pārvaldības augstu kvalitāti;

                  13.

                  aicina Centru informēt budžeta izpildes apstiprinātājiestādi par paveikto riska pārvaldības un jo īpaši ikgadējās riska analīzes jomā;

                  14.

                  atzīst, ka 9 no 19 IRD 2009. gada 31. decembrī izteiktajiem ieteikumiem ir uzskatāmi par “ļoti nopietniem” un galvenokārt attiecas uz Centra dotāciju nolīguma pielāgošanu, jauno telpu kvalitātes kontroli, piesardzības pasākumiem, lai novērstu iespējamu plūdu izraisītu kaitējumu, darbības nepārtrauktības plānu un ieguldījumiem iekārtās; tādēļ mudina Centru nevilcinoties īstenot minētos 9 “ļoti nopietnos” ieteikumus un informēt budžeta izpildes apstiprinātājiestādi par paveikto;

                  15.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, atsaucas uz 2011. gada 10. maija rezolūciju (6) par aģentūru darbību, finanšu pārvaldību un kontroli.

         (1)  OV C 338, 14.12.2010., 162. lpp.

         (2)  OV L 248, 16.9.2002., 1. lpp.

         (3)  OV L 376, 27.12.2006., 1. lpp.

         (4)  OV L 357, 31.12.2002., 72. lpp.

         (5)  OV L 252, 25.9.2010., 160. lpp.

         (6)  Pieņemtie teksti, P7_TA(2011)0163 (sk. šā Oficiālā Vēstneša 269. lpp.).


title: 2011/602/ES: Eiropas Parlamenta Lēmums ( 2011. gada 10. maijs ) par Eiropas Savienības Pamattiesību aģentūras 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Eiropas Savienības Pamattiesību aģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/220

         EIROPAS PARLAMENTA LĒMUMS
   (2011. gada 10. maijs)
   par Eiropas Savienības Pamattiesību aģentūras 2009. finanšu gada budžeta izpildes apstiprināšanu
   (2011/602/ES)
   EIROPAS PARLAMENTS,

               —

               ņemot vērā Eiropas Savienības Pamattiesību aģentūras 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības Pamattiesību aģentūras 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (3), un jo īpaši tās 21. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0130/2011),

               1.

               sniedz Eiropas Savienības Pamattiesību aģentūras direktoram apstiprinājumu par Aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Savienības Pamattiesību aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 10. lpp.

      (2)  OV L 248, 16.9.2002., 1. lpp.

      (3)  OV L 53, 22.2.2007., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Eiropas Savienības Pamattiesību aģentūras 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Savienības Pamattiesību aģentūras 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Savienības Pamattiesību aģentūras 2009. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (3), un jo īpaši tās 21. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0130/2011),

                  A.

                  tā kā Revīzijas palāta ir norādījusi – tā ir guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2010. gada 5. maijā Parlaments sniedza Eiropas Savienības Pamattiesību aģentūras direktoram apstiprinājumu par Aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              mudināja Aģentūru, plānojot turpmāko darbību, noteikt SMART mērķus un RACER rādītājus, lai tādējādi labāk novērtētu paveikto,

                              —

                              atzinīgi vērtēja to, ka 2009. gada vidū Aģentūra sāka ieviest programmatūru budžeta sadalei pēc darbības jomām, kura sniegs skaidrus rādītājus par piešķirtajiem finanšu un cilvēkresursiem,

                              —

                              norādīja – Eiropas Birojs krāpšanas apkarošanai (OLAF) 2008. gadā uzsāka izmeklēšanu un 2009. gadā to pabeidza, un nekādas turpmākas darbības neveica;

                  C.

                  tā kā Aģentūras 2009. finanšu gada budžets bija EUR 17 000 000, t. i., par 13,3 % lielāks nekā 2008. finanšu gadā,

                  1.

                  norāda, ka Aģentūras budžeta izpildes apstiprināšanas pamatā turpmāk jābūt tās darbības rezultātiem, kas gūti visa gada garumā;

         Budžeta un finanšu pārvaldība

                  2.

                  rosina Aģentūru uzlabot budžeta un darbā pieņemšanas plānošanu, lai novērstu neatbilstību starp budžeta un nepieciešamo darbinieku prognozēm; atzīst Revīzijas palātas konstatējumu, ka Aģentūra palielināja savu pamatdarbības budžetu par 38 %, pārvietojot EUR 1 900 000 no I sadaļas (“Personāls”) uz III sadaļu (“Pamatdarbības izdevumi”), jo aizkavējās darbā pieņemšana un vajadzēja finansēt darbības, kas sākotnējā budžetā nebija paredzētas; tomēr pieņem zināšanai ārējos faktorus (piemēram, jauna direktora iecelšanu un Komisijas uzsākto svarīga pamatlīguma izpildi);

                  3.

                  aicina Aģentūru uzlabot konkursa piedāvājumu vērtējuma nodrošināšanu – tam jābūt pēc iespējas reālistiskākam; norāda, ka Revīzijas palāta par šo jautājumu informēja attiecībā uz līgumslēgšanas tiesību piešķiršanu, noslēdzot trīs pamatlīgumus par kopējo summu EUR 2 575 000; īpaši uzsver, ka visos trīs minētajos gadījumos finanšu piedāvājumi viena un tā paša uzdevuma veikšanai ievērojami atšķīrās gan vienības cenu ziņā, gan pretendentu aplēsēs par nepieciešamo cilvēkdienu skaitu;

                  4.

                  atzinīgi vērtē Aģentūras lēmumu uzlabot līgumu plānošanu un uzraudzību, lai turpmāk novērstu Revīzijas palātas atklātos trūkumus; līdz ar to aicina Aģentūru informēt budžeta izpildes apstiprinātājiestādi par šajā sakarā veiktajiem pasākumiem;

         Iekšējā revīzija

                  5.

                  atzīst, ka Aģentūrai vēl ir jāīsteno četri no deviņiem Iekšējas revīzijas dienesta (IRD) formulētajiem ieteikumiem, kas tika izteikti pēc finanšu pārvaldības revīzijas; īpaši norāda, ka šie ieteikumi attiecas uz finansējuma lēmumiem, ziņošanas un uzraudzības nolūkā vajadzīgo informāciju, darba programmām, kurās tiek atspoguļoti visi pieejamie budžeta resursi, un finanšu procedūrām un pārbaudes punktu sarakstiem; mudina Aģentūru veikt šo ieteikumu īstenošanas pasākumus;

                  6.

                  saistībā ar lēmumam par budžeta izpildes apstiprināšanu pievienotajiem citiem horizontāla rakstura konstatējumiem norāda uz 2011. gada 10. maija rezolūciju (6) par aģentūru darbību, finanšu pārvaldību un kontroli.

         (1)  OV C 338, 14.12.2010., 10. lpp.

         (2)  OV L 248, 16.9.2002., 1. lpp.

         (3)  OV L 53, 22.2.2007., 1. lpp.

         (4)  OV L 357, 31.12.2002., 72. lpp.

         (5)  OV L 252, 25.9.2010., 207. lpp.

         (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lpp.).


title: 2013/600/ES: Eiropas Parlamenta Lēmums ( 2013. gada 17. aprīlis ) par Euratom Apgādes aģentūras 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ), ar konstatējumiem, kas ir neatņemama daļa no lēmuma par Euratom Apgādes aģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/299

         EIROPAS PARLAMENTA LĒMUMS
   (2013. gada 17. aprīlis)
   par Euratom Apgādes aģentūras 2011. finanšu gada budžeta izpildes apstiprināšanu
   (2013/600/ES)
   EIROPAS PARLAMENTS,

               —

               ņemot vērā Euratom Apgādes aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Euratom Apgādes aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2008. gada 12. februāra Lēmumu 2008/114/EK, Euratom, ar ko nosaka Euratom Apgādes aģentūras statūtus (4), un jo īpaši tā 8. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0104/2013),

               1.

               sniedz Euratom Apgādes aģentūras ģenerāldirektoram apstiprinājumu par Aģentūras 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Euratom Apgādes aģentūras ģenerāldirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 171. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 41, 15.2.2008., 15. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis),
      ar konstatējumiem, kas ir neatņemama daļa no lēmuma par Euratom Apgādes aģentūras 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Euratom Apgādes aģentūras 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Euratom Apgādes aģentūras 2011. finanšu gada pārskatiem ar Aģentūras atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Padomes 2008. gada 12. februāra Lēmumu 2008/114/EK, Euratom, ar ko nosaka Euratom Apgādes aģentūras statūtus (4), un jo īpaši tā 8. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0104/2013),

                  A.

                  tā kā Euratom Apgādes aģentūra (“Aģentūra”) tika izveidota Luksemburgā 1958. gadā; tā kā ar Padomes Lēmumu 2008/114/EK Aģentūrai tika noteikti jauni statūti un līdz ar to tā kļuva par Eiropas aģentūru,

                  B.

                  tā kā Revīzijas palāta norādīja – tā ir guvusi pamatotu pārliecību par to, ka gada pārskati par 2011. finanšu gadu ir ticami un ka pakārtotie darījumi ir likumīgi un pareizi,

                  1.

                  norāda, ka 2011. gadā Aģentūra nesaņēma subsīdijas pamatdarbības veikšanai un ka Komisija uzņēmās visus Aģentūras izdevumus saistībā ar tās 2011. gada budžeta izpildi; norāda, ka šāda kārtība ir bijusi spēkā kopš Aģentūras izveidošanas 2008. gadā;

                  2.

                  norāda, ka bez patstāvīga budžeta Aģentūra 2011. gadā faktiski bija iekļauta Komisijas struktūrā un ka šāds stāvoklis ir pretrunā tās statūtiem;

                  3.

                  tomēr atzīmē, ka 2011. gadā Komisija pieņēma priekšlikumu no jauna izveidot Aģentūrai īpašu budžeta pozīciju (proti, budžeta pozīciju 32 01 06), kā rezultātā Komisija 2012. gadā tai piešķīra EUR 98 000 subsīdiju ar kopējo 2012. gada budžetu EUR 104 000 apmērā (kopā ar finanšu ieņēmumiem); uzskata, ka tas ir nozīmīgs sasniegums, risinot pašlaik aktuālas problēmas;

                  4.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (6) par aģentūru darbību, finanšu pārvaldību un kontroli.

         (1)  OV C 388, 15.12.2012., 171. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 41, 15.2.2008., 15. lpp.

         (5)  OV L 357, 31.12.2002., 72. lpp.

         (6)  Pieņemtie teksti, P7_TA(2013)0134 (skatīt šā Oficiālā Vēstneša 374. lappusi).


title: 2013/578/ES: Eiropas Parlamenta Lēmums ( 2013. gada 17. aprīlis ) par Eiropas Dzimumu līdztiesības institūta 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ), ar konstatējumiem, kas ir neatņemama daļa no lēmuma par Eiropas Dzimumu līdztiesības institūta 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/235

         EIROPAS PARLAMENTA LĒMUMS
   (2013. gada 17. aprīlis)
   par Eiropas Dzimumu līdztiesības institūta 2011. finanšu gada budžeta izpildes apstiprināšanu
   (2013/578/ES)
   EIROPAS PARLAMENTS,

               —

               ņemot vērā Eiropas Dzimumu līdztiesības institūta 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzimumu līdztiesības institūta 2011. finanšu gada pārskatiem ar Institūta atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2006. gada 20. decembra Regulu (EK) Nr. 1922/2006 par Eiropas Dzimumu līdztiesības institūta izveidi (4) un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Sieviešu tiesību un dzimumu līdztiesības komitejas atzinumu (A7-0081/2013),

               1.

               sniedz Eiropas Dzimumu līdztiesības institūta direktorei apstiprinājumu par Institūta 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzimumu līdztiesības institūta direktorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 98. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 403, 30.12.2006., 9. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis),
      ar konstatējumiem, kas ir neatņemama daļa no lēmuma par Eiropas Dzimumu līdztiesības institūta 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Dzimumu līdztiesības institūta 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Dzimumu līdztiesības institūta 2011. finanšu gada pārskatiem ar Institūta atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2006. gada 20. decembra Regulu (EK) Nr. 1922/2006 par Eiropas Dzimumu līdztiesības institūta izveidi (4) un jo īpaši tās 14. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Sieviešu tiesību un dzimumu līdztiesības komitejas atzinumu (A7-0081/2013),

                  A.

                  tā kā Eiropas Dzimumu līdztiesības institūtu (“Institūts”) izveidoja, pamatojoties uz Regulu (EK) Nr. 1922/2006, un tas sāka patstāvīgi darboties 2010. gada 15. jūnijā;

                  B.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Institūta gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  C.

                  tā kā 2011. gads bija Institūta pirmais pilnais darbības gads, jo par finansiāli un administratīvi neatkarīgu struktūru tas kļuva 2010. gada jūnijā;

                  D.

                  tā kā Institūta struktūras pamatā ir Institūta izveides pamatregulā noteiktās pilnvaras un uzdevumi, kā arī mērķi, kurus Institūta valde izvirzīja vidēja termiņa darba programmā 2010.–2012. gadam un gada darba programmā;

                  E.

                  tā kā Institūta 2011. finanšu gada kopējais budžets bija EUR 7 530 000, kas salīdzinājumā ar 2010. finanšu gada kopējo budžetu EUR 5 678 123,09 apmērā bija par 32,6 % vairāk; tā kā Institūta budžetu pilnībā finansē no Savienības iemaksas;

                  F.

                  tā kā 2011. gada beigās Institūts uzrādīja pozitīvu budžeta izpildes saldo EUR 1 156 400,29 (6) apmērā un pēc valūtas kursa atšķirību atvilkšanas EUR 2 650,64 apmērā šo summu iegrāmatoja pārskatos kā saistību pret Komisiju,

         Budžeta un finanšu pārvaldība

                  1.

                  atgādina, ka administratīvu un finansiālu patstāvību Institūts ieguva 2010. gada 15. jūnijā; norāda, ka līdz ar to visas 2010. gada iepirkuma procedūras galvenokārt tika sāktas 2010. gada pēdējā ceturksnī;

                  2.

                  norāda, ka budžeta izpilde tiek sagatavota, pamatojoties uz grozītiem naudas uzskaites noteikumiem, proti, pārnestās maksājumu apropriācijas tiek iegrāmatotas kopā ar veiktajiem maksājumiem un saņemtajiem ienākumiem;

                  3.

                  konstatē, ka saskaņā ar gada pārskatiem 2011. gadā maksājumu izpilde bija efektīvāka nekā 2010. gadā un ka visās sadaļās uzrādītie rezultāti ir ievērojami labāki; konstatē, ka saskaņā ar gada pārskatiem 2011. gada beigās Institūta uzrādītais budžeta izpildes līmenis maksājumiem bija 44,19 % un saistībām – 88,54 %;

                  4.

                  konstatē, ka saskaņā ar gada pārskatiem (7) I sadaļas (“Personāla izdevumi”) maksājumu izpildes līmenis ir palielinājies līdz 88,49 % 2011. gadā, salīdzinot ar 2010. gadā reģistrēto 49,19 % līmeni; aicina Institūtu informēt budžeta izpildes apstiprinātājiestādi par turpmākiem pasākumiem, kas veikti šā līmeņa uzlabošanai;

                  5.

                  konstatē, ka saskaņā ar gada pārskatiem II sadaļas (“Administratīvie izdevumi”) maksājumu izpildes līmenis ir palielinājies līdz 34,71 % 2011. gadā, salīdzinot ar 2010. gadā reģistrēto 28,99 % līmeni; aicina Institūtu informēt budžeta izpildes apstiprinātājiestādi par pasākumiem, kas veikti, lai uzlabotu šos līmeņus, jo zemais izpildes līmenis liecina par grūtībām budžeta plānošanā un īstenošanā;

                  6.

                  konstatē, ka saskaņā ar gada pārskatiem ļoti zems ir III sadaļas (“Pamatdarbības izdevumi”) maksājumu izpildes līmenis, proti, 18,36 %; atzīmē, ka iemesls tam ir daudzās iepirkuma procedūras, kuras sāka 2010. gada otrajā pusgadā pēc tam, kad 2010. gada jūnijā Institūts kļuva par administratīvi autonomu struktūru; aicina Institūtu informēt budžeta izpildes apstiprinātājiestādi par pasākumiem, kas pēcāk veikti, lai uzlabotu šos līmeņus, jo zemais izpildes līmenis liecina par grūtībām budžeta plānošanā un īstenošanā;

                  7.

                  konstatē, ka saskaņā ar gada pārskatiem EUR 3 339 551,93 no saistību apropriācijām, par kurām līdz 2011. gada beigām bija noslēgti līgumi, bet vēl nebija veikti maksājumi, tika pārnestas uz 2012. gadu un ka šīs apropriācijas ir 50 % no kopējām saistībām; turklāt konstatē, ka kopējais pārnesto un atcelto apropriāciju (t. i., apropriāciju, kas pārnestas no 2010. gada un nav izlietotas 2011. gadā) apmērs ir EUR 295 741,61, jo šis bija pirmais pilnais darbības gads, kura otrajā pusgadā darbinieki pirmoreiz sāka dažādas iepirkuma procedūras un pasākumus, ietverot novēloto pieprasījumu prezidentūras pasākuma rīkošanai; aicina Institūtu informēt budžeta izpildes apstiprinātājiestādi par pasākumiem, kas veikti, lai nākotnē nodrošinātu apmierinošu budžeta izpildes līmeni;

                  8.

                  konstatē, ka saskaņā ar gada pārskatiem 2010. gada beigās Institūts neveica nepieciešamo saistību atcelšanas procedūru un līdz ar to visas apropriācijas tika pārnestas automātiski;

         Uzskaite

                  9.

                  konstatē, ka 2010. gadā Institūts definēja ar finanšu jautājumiem strādājošo darbinieku pienākumus un izstrādāja saistību apropriāciju aprites sistēmu; turklāt norāda, ka Institūts līdz 2010. gada beigām izraudzījās visus darbiniekus, kuri strādās ar finanšu jautājumiem, nosakot viņu uzdevumus un pienākumus;

                  10.

                  konstatē, ka Institūts saņēma trīs finanšu pārvedumus no Komisijas, kuru kopējā summa bija EUR 7 530 000 (attiecīgi EUR 3 390 000 kā pirmo pārvedumu, EUR 2 070 000 kā otro un EUR 2 070 000 kā trešo pārvedumu);

         Publiskais iepirkums

                  11.

                  konstatē, ka saskaņā ar gada pārskatiem 2011. gadā Institūts ir iegrāmatojis sešus izņēmuma kārtā veiktus finanšu pārvedumus, kas tika apspriesti ar vadību, grupu vadītājiem un attiecīgajiem darbiniekiem nolūkā novērst kļūdas nākotnē; aicina Institūtu informēt budžeta izpildes apstiprinātājiestādi par pasākumiem, kas veikti šā trūkuma novēršanai;

                  12.

                  konstatē, ka 2011. gadā darbību un administrēšanas jomā tika pabeigtas123 iepirkuma procedūras un ka kopējais iepirkuma īpatsvars bija aptuveni 50 % no Institūta kopējā budžeta; turklāt konstatē, ka 2011. gadā iepirkuma darbības tika veiktas saskaņā ar 2011. gada darba programmu;

         Cilvēkresursi

                  13.

                  konstatē, ka saskaņā ar gada pārskatiem 2011. gadā Institūts ir pieņēmis darbā trīs pagaidu darbiniekus un trīs līgumdarbiniekus (savukārt 2010. gadā Institūts pieņēma darbā 23 pagaidu darbiniekus) un līdz ar to ir aizpildīti 94 % no štatu sarakstā iekļautajām amata vietām salīdzinājumā ar 2010. gadu, kad šis līmenis bija 92,3 %; atzinīgi vērtē uzlabojumus saistībā ar Institūta štatu saraksta aizpildīšanu, kas sekmēs Institūta darbības efektivitāti;

                  14.

                  konstatē, ka saskaņā ar IRD sniegto informāciju Institūtā civildienesta noteikumu īstenošanu veicina politikas nostādņu, stratēģiju, procedūru un vadlīniju kopums; konstatē, ka vairāki jautājumi joprojām tiek izstrādāti un būtu jāpabeidz vēlākā posmā, jo īpaši līdz ar cilvēkresursu pārvaldības IT rīku pieņemšanu (proti, tādi jautājumi kā darba aprakstu sagatavošana, personīgo mērķu izvirzīšana un individuālo mācību plānu formalizēšana); aicina Institūtu informēt budžeta izpildes apstiprinātājiestādi par veiktajiem pasākumiem iepriekš minēto jautājumu risināšanai;

         Darbības rezultāti

                  15.

                  atzinīgi vērtē Institūta 2011. gada 8. septembra otro ex ante novērtējuma ziņojumu, kurā galvenā uzmanība pievērsta konkrētiem Institūta uzdevumiem un darbībām un kura mērķis ir sniegt norādījumus par Institūta pārvaldību, veicot uzdevumu un darbību galīgo saskaņošanu; norāda, ka ekonomikas krīzes un stingras taupības politikas apstākļos ir sevišķi svarīgi, lai Institūts strādātu maksimāli lietderīgi, vienlaikus neapdraudot Institūta nozīmīgo uzdevumu sekmīgu izpildi;

                  16.

                  atzinīgi vērtē Institūtā izveidoto Resursu un dokumentācijas centru, kas ir Eiropā unikāls institucionālo un metodoloģisko zināšanu avots par dzimumu līdztiesības jautājumiem;

                  17.

                  uzsver, ka Institūta mērķi un uzdevumi ir tādi, kuru īstenošanai iestāžu sistēmā ir vajadzīga atsevišķa struktūra;

         Atrašanās vieta

                  18.

                  konstatē, ka saskaņā ar Institūta gada ziņojumu 2010. gada 1. martā Institūta darbinieki tika pārcelti no pagaidu telpām Briselē uz Institūta pastāvīgo mītni Viļņā Lietuvā;

                  19.

                  konstatē, ka saskaņā ar gada ziņojumu Lietuvas Republikas valdība garantēja Institūta īres maksu uz diviem gadiem, t. i., līdz 2011. gada 15. decembrim;

                  20.

                  atzinīgi vērtē unikālo iniciatīvu sadarbībā ar pārējām Viļņā pārstāvētajām Savienības iestādēm (Komisijas pārstāvniecību un Eiropas Parlamenta Informācijas biroju) meklēt un izraudzīties kopīgas telpas; atzīmē, ka ir pierādījusies jaunizveidotā “ES nama” nepieciešamība un ka tas sekmēs sinerģiju, palielinās Savienības redzamību, kā arī samazinās un palīdzēs kopīgi segt izmaksas;

         Iekšējā revīzija

                  21.

                  atzinīgi vērtē pirmās revīzijas darbības, kuras 2011. gadā veica Institūta Iekšējās revīzijas dienests (IRD); konstatē, ka saskaņā ar IRD ziņojumu (8) IRD 2011. gada 31. decembra ziņojumā nav ietverts neviens kā kritiski svarīgi vai ļoti svarīgi vērtējams norādījums, kas nebūtu izpildīts;

                  22.

                  atzīmē, ka IRD 2011. gada decembrī Institūtā veica pārbaudi par dažu iekšējās kontroles standartu īstenošanu; atzīmē, ka Institūts apstiprināja ieteikumu pabeigt iekšējās kontroles standartu īstenošanas procedūru un ka vadība pieņēma rīcības plānu, kas īstenojams 2012. gadā; aicina Institūtu informēt budžeta izpildes apstiprinātājiestādi par to, kādi pasākumi ir veikti saistībā ar šiem ieteikumiem;

                  23.

                  konstatē, ka IRD riska analīzē norādīts uz atsevišķiem procesiem (9), kas nebūtu uzskatāmi par IRD revīzijas plāna daļu, jo pārbaudes tika atzītas par nenotikušām vai nepietiekamām;

                  24.

                  konstatē, ka saskaņā ar Revīzijas palātas apsvērumiem Institūtam ir jāuzlabo dokumentēšana attiecībā uz fizisko inventāru, ko uzskata par pamatlīdzekļiem, un uzkrāto maksu aprēķināšana;

                  25.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, atsaucas uz 2013. gada 17. aprīļa rezolūciju (10) par aģentūru darbību, finanšu pārvaldību un kontroli.

         (1)  OV C 388, 15.12.2012., 98. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 403, 30.12.2006., 9. lpp.

         (5)  OV L 357, 31.12.2002., 72. lpp.

         (6)  2011. gada pārskati, 22. lpp.

         (7)  2011. gada pārskati, 34. lpp.

         (8)  Iekšējās revīzijas 2011. gada ziņojums, 6. lpp.

         (9)  Iekšējās revīzijas 2011. gada ziņojums, 4. lpp.

         (10)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: 2011/610/ES: Eiropas Parlamenta Lēmums ( 2011. gada 10. maijs ) par ARTEMIS kopuzņēmuma 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par ARTEMIS kopuzņēmuma 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/242

         EIROPAS PARLAMENTA LĒMUMS
   (2011. gada 10. maijs)
   par ARTEMIS kopuzņēmuma 2009. finanšu gada budžeta izpildes apstiprināšanu
   (2011/610/ES)
   EIROPAS PARLAMENTS,

               —

               ņemot vērā ARTEMIS kopuzņēmuma 2009. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma Artemis gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā (3), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0126/2011),

               1.

               sniedz ARTEMIS kopuzņēmuma izpilddirektoram apstiprinājumu par Kopuzņēmuma 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt ARTEMIS kopuzņēmuma izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 1. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 52. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par ARTEMIS kopuzņēmuma 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā ARTEMIS kopuzņēmuma 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Kopuzņēmuma Artemis gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

                  —

                  ņemot vērā Padomes 2011. gada 15. februāra ieteikumu (05894/2011 – C7-0051/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2007. gada 20. decembra Regulu (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā (3), un jo īpaši tās 11. panta 4. punktu,

                  —

                  ņemot vērā ar Kopuzņēmuma valdes 2008. gada 18. decembra lēmumu pieņemtos finanšu noteikumus, ko piemēro ARTEMIS kopuzņēmumam,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0126/2011),

                  A.

                  tā kā Revīzijas palāta norādīja, ka tā ir guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā ARTEMIS kopuzņēmumu izveidoja 2007. gada decembrī ar mērķi sagatavot un īstenot pētniecības programmu, lai izstrādātu iegulto datorsistēmu pamattehnoloģijas dažādās lietojuma jomās ar nolūku stiprināt Eiropas konkurētspēju un ilgtspējīgu attīstību un rast jaunus tirgus un jaunus lietojuma veidus sabiedrībā;

                  C.

                  tā kā Kopuzņēmums tikai sāk savu darbību un līdz 2009. gada beigām vēl nebija pilnībā ieviesis iekšējās kontroles un finanšu informācijas sistēmu,

         Budžeta izpilde

                  1.

                  norāda, ka Kopuzņēmuma galīgais 2009. gada budžets ietvēra saistību apropriācijas EUR 46 000 000 apmērā un maksājumu apropriācijas EUR 8 000 000 apmērā; turklāt apliecina, ka saistību apropriāciju un maksājumu apropriāciju izlietojums bija attiecīgi 81 % un 20 %;

                  2.

                  atzīst, ka Kopuzņēmums vēl tikko sācis savu darbību, tālab ir saprotams tā samērā zemais maksājumu apropriāciju izlietojums;

         Dalības maksa

                  3.

                  aicina Kopuzņēmumu Komisijas vadībā saskaņot dalības maksas norādīšanu savos pārskatos;

                  4.

                  aicina Kopuzņēmumu turpināt dalības un līdzfinansējuma noteikumu izstrādi, jo īpaši attiecībā uz:

                              —

                              jaunu biedru pievienošanās kārtību,

                              —

                              biedru ieguldījumu natūrā,

                              —

                              noteikumiem, kas Kopuzņēmumam ir jāievēro, veicot dalības maksas revīziju,

                              —

                              nosacījumiem, saskaņā ar kuriem valde var apstiprināt līdzfinansējumu;

         Iekšējās kontroles sistēmas

                  5.

                  mudina Kopuzņēmumu pilnībā ieviest iekšējās kontroles un finanšu informācijas sistēmu; proti, aicina Kopuzņēmumu:

                              —

                              uzlabot IT procesu un darbību dokumentēšanu un ar IT saistīto riska faktoru noteikšanu,

                              —

                              sagatavot nepārtrauktas uzņēmējdarbības plānu,

                              —

                              izstrādāt datu aizsardzības politiku;

                  6.

                  aicina Kopuzņēmumu savā finanšu nolikumā iekļaut īpašu atsauci uz Komisijas Iekšējās revīzijas dienesta kā Kopuzņēmuma iekšējā revidenta pilnvarām, pamatojoties uz noteikumiem, kas izklāstīti Finanšu pamatregulā, kuru piemēro Kopienas struktūrām;

                  7.

                  jo īpaši uzskata, ka Komisijai kā iekšējam revidentam vajadzētu konsultēt Kopuzņēmumu par riska pārvaldīšanu, sniedzot neatkarīgus atzinumus par vadības un kontroles sistēmu kvalitāti un ieteikumus, kā uzlabot darbību izpildes nosacījumus un veicināt pareizu finanšu vadību; uzskata arī, ka ir ļoti svarīgi, lai Kopuzņēmums budžeta izpildes apstiprinātājiestādei iesniegtu izpilddirektora sagatavotu ziņojumu, kurā būtu apkopota informācija par iekšējā revidenta veikto iekšējo revīziju skaitu un veidu, sniegtajiem ieteikumiem un pasākumiem, kas veikti saistībā ar minētajiem ieteikumiem;

                  8.

                  uzskata – ņemot vērā Kopuzņēmuma sarežģīto budžetu un uzdevumus, tam vajadzētu apsvērt iespēju izveidot revīzijas komiteju, kas sniegtu tiešus ziņojumus valdei;

         Nav noslēgts nolīgums ar uzņēmējvalsti

                  9.

                  mudina Kopuzņēmumu nekavējoties noslēgt nolīgumu ar uzņēmējvalsti Beļģiju par biroja telpām, privilēģijām un imunitāti, kā arī par citu atbalstu, kas Beļģijai būtu jāsniedz Kopuzņēmumam saskaņā ar Regulas (EK) Nr. 74/2008 17. pantu.

         (1)  OV C 342, 16.12.2010., 1. lpp.

         (2)  OV L 248, 16.9.2002., 1. lpp.

         (3)  OV L 30, 4.2.2008., 52. lpp.

         (4)  OV L 357, 31.12.2002., 72. lpp.


title: 2012/606/ES: Eiropas Parlamenta Lēmums ( 2012. gada 10. maijs ) par kopuzņēmuma Clean Sky 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par kopuzņēmuma Clean Sky 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/313

         EIROPAS PARLAMENTA LĒMUMS
   (2012. gada 10. maijs)
   par kopuzņēmuma Clean Sky 2010. finanšu gada budžeta izpildes apstiprināšanu
   (2012/606/ES)
   EIROPAS PARLAMENTS,

               —

               ņemot vērā kopuzņēmuma Clean Sky 2010. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma Clean Sky gada pārskatiem par 2010. finanšu gadu, ar Kopuzņēmuma atbildēm (1),

               —

               ņemot vērā Padomes 2012. gada 21. februāra ieteikumu (06086/2012 – C7-0050/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 71/2008, ar ko izveido kopuzņēmumu Clean Sky
                   (3), un jo īpaši tās 11. panta 4. punktu,

               —

               ņemot vērā ar Kopuzņēmuma valdes 2008. gada 7. novembra lēmumu pieņemtos kopuzņēmuma Clean Sky finanšu noteikumus,

               —

               ņemot vērā Atzinumu Nr. 2/2011 par kopuzņēmuma Clean Sky Finanšu noteikumiem, ko Revīzijas palāta sniedza 2011. gada 8. februārī,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0115/2012),

               1.

               sniedz kopuzņēmuma Clean Sky izpilddirektoram apstiprinājumu par Kopuzņēmuma 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt kopuzņēmuma Clean Sky izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 368, 16.12.2011., 8. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par kopuzņēmuma Clean Sky 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā kopuzņēmuma Clean Sky 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par kopuzņēmuma Clean Sky gada pārskatiem par 2010. finanšu gadu, ar Kopuzņēmuma atbildēm (1),

                  —

                  ņemot vērā Padomes 2012. gada 21. februāra ieteikumu (06086/2012 – C7-0050/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2007. gada 20. decembra Regulu (EK) Nr. 71/2008, ar ko izveido kopuzņēmumu Clean Sky
                      (3), un jo īpaši tās 11. panta 4. punktu,

                  —

                  ņemot vērā ar Kopuzņēmuma valdes 2008. gada 7. novembra lēmumu pieņemtos kopuzņēmuma Clean Sky finanšu noteikumus,

                  —

                  ņemot vērā Atzinumu Nr. 2/2011 par kopuzņēmuma Clean Sky Finanšu noteikumiem, ko Revīzijas palāta sniedza 2011. gada 8. februārī,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0115/2012),

                  A.

                  tā kā kopuzņēmums Clean Sky (turpmāk – Kopuzņēmums) tika izveidots 2007. gada decembrī uz 10 gadu laikposmu ar mērķi Eiropas Savienībā paātrināt ekoloģiski tīru gaisa transporta tehnoloģiju izstrādi, pārbaudi un demonstrēšanu, lai tās varētu iespējami drīz izmantot;

                  B.

                  tā kā šis Kopuzņēmums patstāvīgu darbību sāka 2009. gada novembrī;

                  C.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Kopuzņēmuma gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  D.

                  tā kā Savienības maksimālā iemaksa Kopuzņēmumā tā 10 gadu darbības laikposmā ir EUR 800 000 000, kas jāmaksā no Septītās pētniecības pamatprogrammas budžeta;

                  E.

                  tā kā Kopuzņēmuma budžets 2010. finanšu gadā bija EUR 168 553 053,

         Budžeta un finanšu pārvaldība

                  1.

                  atzīmē, ka Kopuzņēmuma 2010. gada budžeta struktūra un izklāsts neatbilda ne tā izveidošanas regulas ((EK) Nr. 71/2008), ne finanšu noteikumu prasībām; no Kopuzņēmuma sniegtās informācijas secina, ka attiecībā uz 2011. gada budžetu atbilstošā struktūra un izklāsts ir ieviesti; aicina Revīzijas palātu budžeta izpildes apstiprinātājiestādei apliecināt, ka Kopuzņēmuma budžeta struktūra un izklāsts tagad pilnībā atbilst tā izveidošanas regulas ((EK) Nr. 71/2008) prasībām un tā finanšu noteikumiem;

                  2.

                  norāda, ka Kopuzņēmuma galīgajā budžetā bija paredzētas saistību apropriācijas EUR 168 000 000 apmērā un maksājumu apropriācijas EUR 129 000 000 apmērā;

                  3.

                  no Kopuzņēmuma galīgajiem gada pārskatiem secina, ka, kaut arī saistību apropriāciju izlietojums bija 96 %, maksājumu apropriāciju izlietojums bija tikai 58 %; ar bažām norāda, ka tas liecina par ievērojamiem kavējumiem pasākumu īstenošanā salīdzinājumā ar sākotnējo plānu;

                  4.

                  pauž bažas par Kopuzņēmuma budžeta izpildes zemo līmeni 2010. finanšu gadā un pauž nožēlu par EUR 53 000 000 lielo skaidras naudas atlikumu gada beigās, kas atbilst 41 % no pieejamajām maksājumu apropriācijām;

         Iekšējās kontroles sistēmas

                  5.

                  pieņem zināšanai Revīzijas palātas sniegto informāciju, ka Kopuzņēmumā 2010. gada laikā nav pilnībā ieviestas iekšējās kontroles un finanšu informācijas sistēmas un ka ir jāturpina darbs pie ex ante kontroles procedūrām, kuras piemēro izmaksu deklarāciju apstiprināšanā; mudina Kopuzņēmumu veikt nepieciešamos pasākumus, lai pabeigtu iekšējās kontroles un finanšu informācijas sistēmu ieviešanu;

                  6.

                  no 2010. gada darbības pārskata konstatē, ka Kopuzņēmums izveidojis integrētu tehnoloģiju demonstrācijas projektu kontrolsarakstu, lai uzlabotu iesniegto izmaksu deklarāciju kvalitāti un precizētu ziņošanas prasības attiecībā uz dažiem deklarāciju aspektiem;

                  7.

                  norāda, ka Kopuzņēmums noraidīja izmaksu deklarācijas gadījumos, kuros dalībnieks vai asociētais dalībnieks nebija iesniedzis prasīto revīzijas apliecinājumu saskaņā ar dotāciju nolīguma darba uzdevumiem; no galīgā pārskata īpaši atzīmē, ka 2010. gadā Kopuzņēmums apstiprināja izmaksas, kuras dalībnieki pieprasīja par projektu izpildi 2008. un 2009. gadā, un ka zināmu izmaksu atbilstības novērtējuma rezultātā aptuveni 11 % izmaksu netika apstiprinātas; ar gandarījumu atzīmē, ka Kopuzņēmums atguva priekšfinansējuma pārmaksu;

                  8.

                  norāda uz Revīzijas palātas atzinumu, ka četros gadījumos, apstiprinot izmaksu deklarācijas, Kopuzņēmums neņēma vērā revīzijas apliecinājumos iekļautos izņēmumus; tāpēc aicina Kopuzņēmumu izmaksu deklarāciju apstiprināšanā pienācīgi ņemt vērā revīzijas apliecinājumos iekļautos izņēmumus;

                  9.

                  no gada darbības pārskata secina, ka Kopuzņēmums ir izstrādājis ex post revīzijas stratēģiju, kuru pieņēma 2010. gada decembrī; aicina Kopuzņēmumu informēt budžeta izpildes apstiprinātājiestādi par stratēģijas īstenošanas gaitu un par sasniegtajiem rezultātiem; turklāt aicina Revīzijas palātu novērtēt stratēģiju un informēt budžeta izpildes apstiprinātājiestādi par secinājumiem;

                  10.

                  no gada darbības pārskata secina, ka Kopuzņēmums kopā ar Kopuzņēmumu novatorisku zāļu jomā uzsāktās ierosmes īstenošanai un Kopuzņēmumu kurināmā elementu un ūdeņraža jomā uzsāka iepirkuma procedūru ex post revīzijas pakalpojumu iegādei no ārējiem uzņēmumiem; atzīmē, ka pirmajām ex post revīzijām bija jānotiek 2011. gada otrajā ceturksnī pēc līgumu parakstīšanas ar uzvarējušiem pretendentiem;

                  11.

                  atzīmē Revīzijas palātas konstatējumu, ka Kopuzņēmumā tiek īstenota tā lielumam un uzdevumam atbilstoša IT pārvaldība un prakse; tomēr uzsver, ka nepietiekami notiek politikas nostādņu un procedūru oficiāla dokumentēšana IT stratēģiskās plānošanas un uzraudzības ciklā, drošības politikas un noteikumu jomā, IT risku pārvaldībā un darbības nepārtrauktības plāna un negadījumu seku novēršanas plāna jomā; aicina Kopuzņēmumu labot šo situāciju un iesniegt budžeta izpildes apstiprinātājiestādei ziņojumu par pašreizējo stāvokli šajā jautājumā;

                  12.

                  atzīmē, ka Kopuzņēmuma galvenais grāmatvedis ir apstiprinājis finanšu un grāmatvedības sistēmas (ABAC un SAP), tomēr norāda, ka nebija apstiprināti pakārtotie uzņēmējdarbības procesi, jo īpaši sistēma, kas sniedz finanšu informāciju par izmaksu deklarāciju apstiprināšanu; aicina Kopuzņēmumu labot šo situāciju un iesniegt budžeta izpildes apstiprinātājiestādei ziņojumu par pašreizējo stāvokli šajā jautājumā;

                  13.

                  atzinīgi vērtē to, ka Kopuzņēmums pieņēmis visaptverošu iekšējās revīzijas stratēģisko plānu 2010.–2012. gadam, tomēr pauž nožēlu, ka dažus no svarīgākajiem procesiem, piemēram, izmaksu deklarāciju ex ante apstiprināšanu un ex post revīzijas, nebija plānots uzsākt pirms 2011. gada;

         Uzaicinājumi iesniegt priekšlikumus un sarunas par projektiem

                  14.

                  no Kopuzņēmuma sniegtās informācijas secina, ka 2010. gadā publicēti pieci uzaicinājumi iesniegt priekšlikumus; atzīmē, ka gada darbības pārskatā nav iekļauti ar šiem uzaicinājumiem saistītie statistikas dati, kuri bija jāapkopo 6. pielikumā; mudina Kopuzņēmumu šo statistiku publiskot;

                  15.

                  no gada darbības pārskata secina, ka Kopuzņēmums 2010. gadā uzaicināja trīs dažādus novērotājus, lai nodrošinātu novērtēšanas procesa pārredzamību; no Kopuzņēmuma sniegtās informācijas secina, ka viņiem visiem bija pilnīga piekļuve visām vērtēšanas stadijām un lēmumu pieņemšanas sanāksmēm;

                  16.

                  aicina Kopuzņēmumu informēt budžeta izpildes apstiprinātājiestādi par pārbaudes mehānismu, ko tas izmanto, lai nodrošinātu ekspertu un novērotāju pilnīgu neatkarību un tādējādi samazinātu interešu konflikta risku piedāvājumu novērtēšanā;

                  17.

                  uzsver Kopuzņēmuma gada darbības pārskatā norādīto, ka novērotāju novērtējuma ziņojumi bija pieejami tā tīmekļa vietnē; tomēr pauž nožēlu, ka tas neatbilst patiesībai, un tāpēc aicina Kopuzņēmumu nekavējoties publicēt šos ziņojumus;

         Intelektuālā īpašuma aizsardzība

                  18.

                  norāda, ka 2010. gada beigās Kopuzņēmums vēl nebija līdz galam izstrādājis iekšējās procedūras konsorcija un dotāciju nolīgumos iekļauto noteikumu piemērošanas uzraudzībai attiecībā uz pētniecības rezultātu aizsardzību, izmantošanu un izplatīšanu;

         Darbības rezultāti

                  19.

                  atzīmē, ka Komisija pirmo starpposma novērtējumu Kopuzņēmumā veica 2010. gada beigās; atzīst, ka starpposma novērtējumā konstatēti šādi trūkumi:

                              —

                              radusies ievērojama kavēšanās salīdzinājumā ar sākotnējiem plāniem, jo ir grūtības izstrādāt Kopuzņēmuma iekšējās procedūras un noteikumus, kā arī veidot komandas,

                              —

                              tehniska rakstura kavējumi, kuri 2010. gada jūnijā noteikti saskaņā ar principu “no apakšas uz augšu” veidotajā darba plānā,

                              —

                              gan administratīvas, gan tehniskas sagatavotības trūkumi, uzsākot Kopuzņēmuma darbu;

                  20.

                  atzīmē, ka pirmajā starpposma novērtējumā tika iekļauti 34 ieteikumi Kopuzņēmumam un astoņi ieteikumi tā valdei; lūdz Kopuzņēmumu informēt budžeta izpildes apstiprinātājiestādi par pasākumiem, kas ieviesti, ņemot vērā pirmā starpposma novērtējuma rezultātus;

         Iekšējā revīzija

                  21.

                  atzīmē, ka Kopuzņēmuma finanšu noteikumi vēl nav grozīti, lai iekļautu noteikumu, kas attiecas uz Komisijas iekšējās revīzijas pilnvarām attiecībā uz vispārējo budžetu kopumā;

                  22.

                  tomēr norāda, ka Komisija un Kopuzņēmums ir veikuši pasākumus, lai skaidri noteiktu Komisijas Iekšējās revīzijas dienesta un Kopuzņēmuma iekšējās revīzijas funkcijas;

         Nav noslēgts nolīgums ar uzņēmējvalsti

                  23.

                  atgādina, ka Kopuzņēmumam būtu steidzami jānoslēdz nolīgums ar uzņēmējvalsti Beļģiju par biroja telpām, privilēģijām un imunitāti, kā arī par citu atbalstu, kas Beļģijai būtu jāsniedz Kopuzņēmumam saskaņā ar tā izveidošanas regulu ((EK) Nr. 71/2008); ņem vērā Kopuzņēmuma atbildi, ka uzņēmējvalsts nolīguma projekts ir iesniegts apstiprināšanai Beļģijas valdībai.

         Horizontāla rakstura konstatējumi par kopuzņēmumiem

                  24.

                  uzsver, ka saskaņā ar 187. pantu Līgumā par Eiropas Savienības darbību Komisija līdz šim ir izveidojusi septiņus kopuzņēmumus; norāda, ka seši kopuzņēmumi (IMI, ARTEMIS, ENIAC, Clean Sky, FCH un ITER F4E) darbojas pētniecības jomā un tos pārrauga Komisijas Pētniecības un inovācijas ģenerāldirektorāts un Informācijas sabiedrības un saziņas līdzekļu ģenerāldirektorāts, savukārt viena kopuzņēmuma uzdevums ir izstrādāt jaunu gaisa satiksmes pārvaldības sistēmu (SESAR) transporta nozarē, un tā darbību uzrauga Mobilitātes un transporta ģenerāldirektorāts;

                  25.

                  norāda, ka kopējie aptuvenie resursi, kas tiek uzskatīti par vajadzīgiem visiem kopuzņēmumiem visā to pastāvēšanas laikā, ir EUR 21 793 000 000;

                  26.

                  norāda, ka Savienības kopējā iemaksa, kas tiek uzskatīta par vajadzīgu visiem kopuzņēmumiem visā to pastāvēšanas laikā, ir EUR 11 489 000 000;

                  27.

                  norāda, ka 2010. finanšu gadā Savienības kopējā iemaksa kopuzņēmumu budžetā bija EUR 505 000 000;

                  28.

                  aicina Eiropas Komisiju budžeta izpildes apstiprinātājiestādei ik gadu sniegt konsolidētu informāciju par katra kopuzņēmuma kopējo ikgadējo finansējumu no Eiropas Savienības vispārējā budžeta, lai nodrošinātu pārredzamību un skaidrību par Savienības līdzekļu izlietojumu un atjaunotu Eiropas nodokļu maksātāju uzticību;

                  29.

                  atzinīgi vērtē ARTEMIS kopuzņēmuma iniciatīvu savā gada darbības pārskatā iekļaut informāciju par pašlaik īstenojamo projektu uzraudzību un pārbaudi; uzskata, ka tieši tāpat būtu jārīkojas arī citiem kopuzņēmumiem;

                  30.

                  atgādina, ka kopuzņēmumi darbojas kā publiskā un privātā sektora partnerība un ka tāpēc tajos mijiedarbojas gan publiskās, gan privātās intereses; uzskata, ka šādos apstākļos nedrīkst aizmirst par interešu konfliktu iespējamību un šī problēma ir pienācīgi jārisina; tādēļ aicina kopuzņēmumus informēt budžeta izpildes apstiprinātājiestādi par pārbaudes mehānismiem, kas pastāv to attiecīgajās struktūrās, lai nodrošinātu pienācīgu pārvaldību un interešu konfliktu novēršanu;

                  31.

                  norāda, ka kopuzņēmumi ir salīdzinoši mazas un ģeogrāfiski blīvi izvietotas struktūras, izņemot vienīgi Kopuzņēmumu ITER un kodolsintēzes enerģētikas attīstības vajadzībām; tādēļ uzskata, ka tiem vajadzētu izmantot ikvienu iespēju apvienot savus resursus;

                  32.

                  aicina Revīzijas palātu attiecīgajos ziņojumos par kopuzņēmumu 2011. finanšu gada pārskatiem sniegt budžeta izpildes apstiprinātājiestādei informāciju par to, kā ir ņemti vērā katram kopuzņēmumam sniegtie Revīzijas palātas komentāri;

                  33.

                  aicina Revīzijas palātu pieņemamā termiņā sniegt Eiropas Parlamentam īpašu ziņojumu par kopuzņēmumu izveides pievienoto vērtību Savienības pētniecības, tehnoloģiju attīstības un demonstrējumu programmu efektīvai īstenošanai; turklāt norāda, ka šajā pašā ziņojumā būtu jāiekļauj novērtējums par kopuzņēmumu izveides efektivitāti.

         (1)  OV C 368, 16.12.2011., 8. lpp.

         (2)  OV L 248, 16.9.2002., 1. lpp.

         (3)  OV L 30, 4.2.2008., 1. lpp.

         (4)  OV L 357, 31.12.2002., 72. lpp.